
NR. 5125/AP/30.08.2023
Solicitare de ofertă
În vederea achiziționării prin cumpărare directă, vă rugăm să ne transmiteți până la data de 04.09.2023 inclusiv oferta de preț în lei, fara TVA, pentru  „Lucrari de executie pentru realizare si amplasare statuie bust din bronz – Vespasian Pella”.

Oferta poate fi transmisă la numărul de fax 0232/201117, la adresa de e-mail cristian.ignat@uaic.ro, sau poate fi depusă în plic închis la Registratura Universităţii „Alexandru Ioan Cuza” din Iaşi, până la data si ora specificată, cu menţiunea pe plic « Pentru achiziţia de lucrari de executie pentru realizare si amplasare statuie ». A nu se deschide înainte de data specificată" (program Registratură : luni-vineri 8.00-16.00, cu pauză 12.30-13.00).

Lot. Lucrari de executie pentru realizare si amplasare statuie bust din bronz – Vespasian Pella
	Nr

Crt.
	Denumire serviciu/lucrare

	1
	Lucrari de executie pentru realizare bust din bronz Vespasian Pella si amplasare pe soclu, in conformitate cu prevederile Caietului de Sarcini anexat prezentei solicitari.
Realizarea soclului va fi efectuata de catre beneficiar.


Tarifele trebuie exprimate în Lei, fără TVA, şi vor include toate costurile ofertantului, legate de încheierea şi executarea contractului. 


In vederea elaborarii ofertei se recomanda vizitarea amplasamentului (persoana contact ing. Ovidiu Lupasteanu – Directia Tehnica, tel. 0232202141). La intocmirea propunerii tehnice se va tine cont de toate cerintele Caietului de sarcini, acestea avand caracter minim si obligatoriu.
Participantii vor transmite oferta financiara pentru toate lucrările solicitate din cadrul lotului. Criteriul de atribuire este cel mai bun raport calitate-pret pentru lucrarile solicitate, în condițiile respectarii cerintelor din Caietul de sarcini. 

Se vor preciza perioada de valabilitate a ofertei (minim 30 zile) si termenul de executie a lucrarilor (maxim 90 de zile de la data emiterii ordinului de incepere a lucrarilor de catre Autoritatea contractanta).
Condiţii de participare


Ofertantii trebuie sa depuna odata cu oferta copie certificat constatator emis de ONRC din care sa rezulte ca obiectul de activitate corespunde cu obiectul achizitiei.


In caz de subcontractare, ofertantul va transmite o declarație privind partea/părțile din contract care sunt îndeplinite de subcontractanți și specializarea acestora.
Contractantul va fi pe deplin responsabil pentru:

a. asigurarea planificării resurselor în raport cu graficul prevazut pentru derularea contractului, astfel încât să fie respectate termenele de executie. 
b. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor stabilite și garanția că activitățile și rezultatele sunt realizate la parametrii calitativi solicitați;

c. asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea lucrarilor), care sunt necesare (conform legislației în vigoare) pentru executia lucrarilor;

d. prestarea serviciilor/realizarea lucrarilor în conformitate cu cerințele exprese ale Caietului de Sarcini;

e. prezentarea rezultatelor în formatele care respectă cerințele Autorității Contractante;

f. colaborarea cu personalul Autorității Contractante alocat pentru lucrarile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback).
Criteriul de atribuire


In conformitate cu dispozitiile Legii 98/2016 art. 187 (alin 3 – alin 8.a) criteriul de atribuire ales de Autoritatea contractanta este cel mai bun raport calitate-pret. 


Adjudecarea se va face in favoarea ofertantului care indeplineste specificatiile tehnice minime stabilite in Caietul de sarcini si care are punctajul cel mai mare. Punctajul va fi acordat in baza criteriului de atribuire mentionat, luand in considerare urmatorii factori de evaluare:

1. componenta financiara: pretul total ofertat pentru lot – va avea o pondere de 40%; punctaj maxim ce poate fi obtinut = 40 puncte:

· oferta cu cel mai mic pret va primi punctaj maxim - 40 puncte;

· pentru celelalte oferte punctajul va fi calculat conform formulei „Punctaj oferta N = (Pret oferta cea mai buna / Pret oferta N) x punctaj maxim.

2. componenta de calitate: experienta profesionala a sculptorului nominalizat in oferta – va avea o pondere de 60%; punctaj maxim ce poate fi obtinut = 60 puncte:

· numar de busturi bronz/sculpturi similare finalizate – minim 1 lucrare: 0 puncte

· numar de busturi bronz/sculpturi similare finalizate – intre 2 si 3 lucrari: 30 puncte

· numar de busturi bronz/sculpturi similare finalizate – 4 lucrari si peste:  60 puncte.


Documentele prin care operatorii economici vor proba indeplinirea cerintelor privind experienţa profesionala pot fi fişa de post, contractul de muncă, copii ale unor părţi relevante ale contractelor pe care le-au îndeplinit; certificate de predare-primire; recomandări;  procese-verbale de recepţie; certificări de bună execuţie; certificate constatatoare sau orice alte documente similare din care rezultă informaţiile solicitate de autoritatea contractantă.

Comisia de evaluare va acorda fiecărei oferte în parte un punctaj individual. Punctajul individual rezultă prin însumarea punctajelor parțiale obținute prin aplicarea algoritmului de calcul pentru fiecare factor de evaluare.


Oferta cu punctajul cel mai mare va fi declarată câștigătoare. Punctajul maxim pe care îl poate cumula o ofertă este de 100 de puncte. În cazul în care două sau mai multe oferte admisibile obțin punctaje egale, departajarea se va face având în vedere punctajul obținut la factorii de evaluare, în ordinea descrescătoare a ponderilor acestora.


În cazul în care egalitatea se menține, Autoritatea Contractantă are dreptul să solicite noi propuneri financiare și oferta câștigătoare va fi desemnată cea cu propunerea financiară cea mai mică.

Garantia de buna executie


Se solicita constituirea unei garantii de buna executie, in cuantum de 5% din valoarea contractului fara TVA. Garanţia de bună execuţie se constituie în termen de 5 zile lucrătoare de la semnarea contractului de achiziţie publică. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică. Modalităţi de constituire a garanției de bună execuție  în conformitate cu prevederile art. 154 din Legea nr. 98/2016 cu modificările și completările ulterioare:

a) virament bancar în contul RO02TREZ4065005XXX000411, Trezoreria Iaşi (CF:4701126);

b) un instrument de garantare constituit necondiționat și irevocabil în favoarea Universităţii ”Alexandru Ioan Cuza” din Iaşi, emis în condiţiile legii, astfel:
 (i) scrisori de garanţie emise de instituţii de credit bancare din România sau din alt stat; 

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA; 

(iii)- asigurare de garanţii emisă:


- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;


- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară."

c) prin depunerea la casieria autorităţii contractante a sumei in numerar.

In cazul depunerii la casieria autorităţii contractante a sumei solicitate in numerar : programul de lucru cu publicul: luni-vineri : 1300 – 1500).
d) combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

Restituirea garanţiei se va face conform prevederilor art. 1542 al (5) din Legea nr. 98/2016  cu modificările și completările ulterioare. Garanţia de Bună Execuţie a unei asocieri sau a unui consorţiu va fi emisă în numele asocierii sau consorţiului.

Condiţii de receptie/plată

Receptia lucrarilor executate se va face de catre comisii constituite din specialisti ai beneficiarului si ai prestatorului, care va intocmi procesele-verbale de receptie.


Plata se va face cu OP, prin trezorerie, in condiile prevazute in Caietul de sarcini.

